钦定古今图书集成/明伦汇编/氏族典/第386卷 > 李峤
## 钦定古今图书集成/明伦汇编/氏族典/第386卷 > 李峤

按《唐书李峤传》：“峤字巨山，赵州赞皇人。早孤，事母孝。
为儿时，梦人遗双笔，自是有文辞，十五通《五经》，二十
擢进士第，调安定尉。举制策甲科，迁长安，授监察御
史，稍迁给事中。会来俊臣构狄仁杰等狱，峤列其枉，
忤武后旨，出为润州司马。久乃召为凤阁舍人，俄知
天官侍郎，同凤阁鸾台平章事。张易之败，坐贬豫州刺史，数月，以吏部侍郎召。神龙二年代韦安石为中
书令。三年加修文馆大学士，封赵国公。睿宗立，下除
怀州刺史致仕。元宗嗣位，贬滁州别驾，改庐州，卒。峤
为文章宿老，一时学者取法焉。